
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 296
                                                            din 15 noiembrie 2022
privind aprobarea modificării/ajustării tarifelor de colectare și transport a deșeurilor municipale și a altor fluxuri de deșeuri aferente zonei 3 Sighișoara și a încheierii unui act adițional la contractul nr. 569/18.02.2019

          Consiliul Local al Municipiului Sighișoara, întrunit în ședință extraordinară,
          Luând act de proiectul de hotărâre, înregistrat cu nr. 36.155/14.11.2022 și la Consiliul Local Sighișoara cu nr. 36.279/14.11.2022, de referatul de aprobare, înregistrat cu nr. 36.153/14.11.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

          Având în vedere dispozițiile art. 8 alin. (3) lit. ”k”, art. 9 alin. (2) lit. ”d”, art. 10 și art. 23 alin. (1) lit. ”b” din Legea nr. 51/2006 privind serviciile comunitare de utilități publice, republicată, cu modificările și completările ulterioare;

          Văzând prevederile art. 6 alin. (1) lit. ”j” și ”l” din Legea nr. 101/2006, legea serviciului de salubrizare a localităților, republicată, cu modificările și completările ulterioare;

          Ținând cont de Hotărârea Consiliului Local Sighișoara nr. 95/21.05.2008 privind participarea Municipiului Sighișoara în calitate de membru fondator la constituirea Asociației de Dezvoltare Intercomunitară ”Ecolect Mureș”;


Văzând Hotărârea Consiliului Local Sighișoara nr. 10/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighișoara în Adunarea Generală a A.D.I. Ecolect Mureș;


Având în vedere solicitarea Asociației de Dezvoltare Intercomunitară ”Ecolect” Mureș, înregistrată la Municipiul Sighișoara cu nr. 36.044/11.11.2022, prin care se solicită aprobarea modificării/ajustării tarifelor de colectare și transport a deșeurilor municipale și a altor fluxuri de deșeuri aferente zonei 3 Sighișoara și a încheierii unui act adițional la contractul nr. 569/18.02.2019;


Ținând cont de prevederile art. 7 lit. ”b”, art. 10 alin. (3) și alin. (4) din contractul de delegare nr. 569/18.02.2019 a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara, încheiat între Asociația de Dezvoltare Intercomunitară ”Ecolect Mureș” și S.C. Schuster Ecosal S.R.L.;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 36.156/X/14.11.2022, prin care se propune aprobarea modificării/ajustării tarifelor de colectare și transport a deșeurilor municipale și a altor fluxuri de deșeuri aferente zonei 3 Sighișoara și a încheierii unui act adițional la contractul nr. 569/18.02.2019;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. d), alin. (7) lit. n) și lit. s), alin. (14), art. 132, art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                H O T Ă R Ă Ș T E:

           Art. 1. Se aprobă avizarea modificării/ajustării tarifului de operare pentru activitatea de colectare și transport a deșeurilor municipale și a altor fluxuri de deșeuri, componente ale serviciului de salubrizare al județului Mureș – zona 3 Sighișoara, stabilit în cadrul contractului nr. 569/18.02.2019, conform fișei de fundamentare cuprinsă în anexa nr. 1.

Art. 2. Se aprobă avizarea actului adițional la contractul nr. 569/18.02.2019, conform anexei nr. 2.


Art. 3. Se mandatează președintele Asociației de Dezvoltare Intercomunitară ”Ecolect” Mureș, să semneze actul adițional la contractul nr. 569/18.02.2019, aprobat potrivit art. 2 din prezenta.


Art. 4.
Anexele nr. 1 și nr. 2 fac parte integrantă din prezenta hotărâre.


Art. 5. Cu ducerea la îndeplinire a prevederilor prezentei hotărâri se încredințează reprezentantul Municipiului Sighișoara în Adunarea Generală a Asociației de Dezvoltare Intercomunitară ”Ecolect” Mureș, domnul Burghelea Bogdan - Ioan, Viceprimar al Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local și A.D.I. Ecolect Mureș.


Art. 6. Prin grija Secretarului General al Municipiului Sighișoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Viceprimarului Municipiului Sighișoara, Prefectului Județului Mureș, Asociației de Dezvoltare Intercomunitară ”Ecolect” Mureș și se va aduce la cunoștință publică, prin publicarea pe pagina de internet la adresa www.primariasighisoara.ro .
PREŞEDINTE DE ŞEDINŢĂ,

  

     Groza Tudorel - Claudiu       
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 11 voturi ”pentru”, 1 vot ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Consiliul Județean Mureș;

  1 ex. Asociația de Dezvoltare Intercomunitară ”Ecolect” Mureș.
10 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 296/15.11.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


